Ar poull-se oa bet graet gant ar roue Ezekiaz, war-dro 700 araok Jezuz-Krist, da gaout dour e kêr, gant aon rak ur sezis. Ret e oa bet eta kleuzañ ar roch war ouzhpenn 500m da ober ur ganol da zigas an dour eus eienenn Gihôn betek ar poull. Un enskrivadur hebraek a zalch soñj eus levenez an doullerien pen em gavjont an eil gant egile : An dour a lammas eus an eienenn betek ar poull war daouzek kant ilinad.